Ciutadella de Menorca
<s>Ciutadella de Menorca kolokvijalno samo Ciutadella (Utvrda) je grad i općina od 29,223 stanovnika na istoku Španjolske, smještena na[otoku Menorci (arhipelag Baleari) u Sredozemnom moru.</s><s>Ciutadella je vijekovima bila prijestolnica Menorce, a danas je njen religijski centar i najveći grad.</s>

<s>Geografske karakteristike 
Ciutadella leži na zapadnoj obali otoka Menorca, smještena oko uskog zaljeva nalik na rijeku.</s><s>Od Barcelone je udaljena 209 km a od Palme de Mallorca 113 km.</s>

<s>Historija 
Ciutadella je izrasla za Antike kao rimska kolonija pod imenom Lamo, važnost je dobila tek 73. / 74. kad joj je car Vespazijan dodjelio status municipija.</s><s>Još od ranog srednjeg vijeka Ciutadella je bila politički religijski i administrativni centar otoka, taj status zadržala je i u vijekovima maurske vladavine.</s><s>Aragonski kralj Alfonso III zauzeo je Menorcu u 13. vijeku, jedna od prvih stvari koju je poduzeo u Ciutadelli, bila je pretvaranje džamije na vrhu maurske utvrde u jednobrodnu katedralu, a njenog minareta u zvonik.</s>

<s>Sve dok Britanci nisu zauzeli Menorcu 1708.</s><s>Ciutadella je bila otočka prijestolnica.</s><s>Jedan od prvih poteza koji je poduzeo prvi britanski guverner - Richard Kane, bilo je preseljenje prijestolnice u Maó-Mahón, jer je on imao bolju luku za britansku mornaricu.</s><s>Međutim, i nakon toga Ciutadella je nastavila biti sjedište menorske biskupije.</s>

<s>Znamenitosti 
Pitoreskna stara luka Es Born pored koje se niže splet srednjovjekovnih uličica sa palačama, crkvama i utvrdama je srce historijskog centra grada.</s><s>Tu se nalazi već spomenuta katedrala podignuta je gotičkom stilu početkom 14. vijeka, a od njenih 6 kapela najljepša je Animas iz 18. vijeka.</s>

<s>Pored katedrale najveća znamenitost je Bastió de Sa Font iz 17. vijeka, jedan od pet bastiona, djelova starih bedema koji su opasivali grad, u njemu je danas smješen Gradski muzej.</s><s>Sagrađen je u 17. vijeku, na mjestu srednjovjekovnog koji je izgrađen nakon oslobođenja od Maura u 13. vijeku.</s><s>On je bio u ruševnom stanju nakon napada osmanske flote na grad 1558.</s>

<s>Ciutadella kao religijski centar ima puno sakralnih objekata, od njih valja spomenuti samostan sv. Klare i klaustar crkve Socors, 
dio nekadašnjeg augustinskog samostana.</s><s>U neposrednoj okolici ima dosta megalita čija starost dopire do 2. milenija pne.</s>

<s>Privreda i transport 
Za ekonomiju grada najznačajniji je turizam.</s><s>Grad je otočkim autoputom povezan sa Maó-Mahónom i njegovim aerodromom, a brodskim i trajektnim  linijama sa Barcelonom i Mallorcom.</s>

<s>Pobratimski gradovi 
  Oristano, Italija 
  St.</s><s>Augustine, Sjedinjene Američke Države</s>

<s>Izvori</s>

<s>Vanjske veze</s>

<s>Ajuntament de Ciutadella de Menorca</s>

<s>Gradovi u Španiji
Baleari</s>

